దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
జహీర్.. నీకిదే చివరి అవకాశం: సెహ్వాగ్
భారత్ తరఫున వరుసగా మూడు ప్రపంచకప్‌ల్లో అత్యధిక వికెట్లు తీసిన బౌలర్‌గా రికార్డు నెలకొల్పిన జహీర్ ఖాన్‌కి
TNN | Updated:
Oct 7, 2017, 12:33PM IST
భారత్ తరఫున వరుసగా మూడు ప్రపంచకప్‌ల్లో అత్యధిక వికెట్లు తీసిన బౌలర్‌గా రికార్డు నెలకొల్పిన జహీర్ ఖాన్‌కి మాజీ ఓపెనర్ వీరేంద్ర సెహ్వాగ్ తనదైన శైలిలో శనివారం బర్త్ డే విషెస్ చెప్పాడు. ఇటీవల సినీనటి సాగరికతో నిశ్చితార్థం చేసుకున్న జహీర్‌ ఈ రోజు 39వ పుట్టినరోజు జరుపుకుంటున్నాడు. ఈ సందర్భంగా సెహ్వాగ్ తనదైలిలో విషెస్ చెప్పి నవ్వులు పూయించాడు. ‘భారత్‌ తరఫున తెలివైన, గొప్ప బౌలర్‌కి పుట్టిన రోజు శుభాకాంక్షలు. జహీర్ నీకిదే చివరి బ్యాచిలర్ బర్త్ డే’ అంటూ ట్వీట్ చేశాడు.
అక్టోబరు 3, 2000లో కెన్యాపై క్రికెట్‌లోకి అరంగేట్రం చేసిన జహీర్ ఖాన్ అనతికాలంలోనే జట్టులో సుస్థిర స్థానం సంపాదించుకున్నాడు. పదునైన పేస్ బౌలింగ్‌‌తో మ్యాచ్ ఆరంభంలోనే ప్రత్యర్థి ఓపెనర్లని ఉక్కిరిబిక్కిరి చేయడమేకాక.. జట్టులోని సహచర బౌలర్లకి సైతం సూచనలిస్తూ మార్గదర్శకుడిగా మంచి పేరు తెచ్చుకున్నాడు. రెండేళ్ల క్రితం అనూహ్యంగా క్రికెట్‌కి రిటైర్మెంట్ ప్రకటించిన జహీర్.. ప్రస్తుతం ఐపీఎల్‌లో ఢిల్లీ డేర్‌డెవిల్స్ తరఫున మాత్రమే క్రికెట్ ఆడుతున్నాడు. 15 ఏళ్ల సుదీర్ఘ క్రికెట్ కెరీర్‌లో 200 వన్డేలాడిన జహీర్ 282 వికెట్లు పడగొట్టి భారత్ తరఫున అత్యధిక వికెట్లు తీసిన నాలుగో బౌలర్‌గా నిలిచాడు. 2003, 2007, 2011 ప్రపంచకప్‌లో భారత్ తరఫున ఎక్కువ వికెట్లు తీసిన బౌలర్‌గా జహీర్ అరుదైన రికార్డు నెలకొల్పాడు.